নিজস্ব প্রতিবেদক : মিথ্যা ঘোষণায় পণ্য আমদানির অভিযোগে চট্টগ্রাম বন্দরে পৃথক তিনটি চালান আটক করা হয়েছে। এসব চালানে প্রায় কোটি টাকা রাজস্ব ফাঁকি দেয়ার চেষ্টা চালিয়েছে আমদানিকারকরা। চট্টগ্রাম কাস্টমস এবং শুল্ক গোয়েন্দা ও তদন্ত অধিদপ্তরের কর্মকর্তারা পৃথক পৃথক অভিযানে এই  তিনটি চালান আটক করে। কাস্টমস হাউসের (আমদানি) এআইআর শাখার রাজস্ব কর্মকর্তা জানান, বলাকা ট্রেডিং নামের ঢাকার একটি আমদানিকারক প্রতিষ্ঠান মিথ্যা ঘোষণা দিয়ে তিন কনটেইনার পণ্য আমদানি করায় সেই চালান আটক করা হয়।